
Selam alejkum! Meni i mom mužu napravljen je ***[sihr](https://pitajucene.com/search/sihr/questions/ "Pretraži pitanja o sihru")*** rastavljanja iako simptomi opisani u knjigama nisu u skladu s onim što nam se dešava. Naime, dok kod mene nema nikakvih promjena (volim, želim i poštujem svog muža kao i dosad), dotle on osjeća kao da “nema srca”, tj. ne osjeća nikakvu ljubav prema meni, ne može da me poljubi niti imamo odnose. Iako je on svjestan svega, i dovama, namazima i terapijom jedenja naučenog meda i vode pokušavamo da popravimo stanje, nema nikakvog napretka. Kada učač rukje nije mogao da dozove njegovog džina, pitao je džine neke opsihrene djevojke kojoj je učio rukju i istjerivao džine. Taj džin iz nje rekao je da on ima džina u stomaku i džinicu u oku koja ne želi s njim da komunicira jer nisu iste sorte. Rekao je i da se (ne znam da li ta džinica ili neka ženska osoba koja je napravila sihr) “ogleda u mojim očima”. Zanima me šta to znači? Moj muž i ja ne osjećamo ni mržnju, ni netrpeljivost, niti se svađamo, ali se on osjeća “kao zarobljen” i prema meni ne osjeća ništa, ni psihički ni tjelesno. Šta da radimo da se stanje promijeni?


* 
* 
* 
* 
* 
* 
* 

 
Kako liječiti sihr ljubavi?

Alejkumus-selam! Bismillah, svaka zahvala i hvala pripadaju Uzvišenom Allahu, i neka je salavat i selam na Poslanika, sallallahu alejhi ve sellem, njegovu porodicu i ashabe.


Mislim da vas dvoje nemate ***[sihr](https://pitajucene.com/search/sihr/questions/ "Pretraži pitanja o sihru")*** rastavljanja, nego vaš muž ima problema sa zaljubljenom džinicom. Vašem mužu treba učenje rukje protiv zaljubljenog džina i da se na osnovu toga propiše nova terapija. Mislim da je u tome glavni problem i na tu temu popričajte s vašim liječnikom. Allah zna najbolje!


Odgovorio: Ebu Bilal – svršenik Medinskog fakulteta


Preuzeto sa stranice <http://www.n-um.com>


